
З А П О В Е Д
№ 527/26.03.2024 г.
На основание чл. 44, ал. 2 от Закона за местното самоуправление и местната администрация /ЗМСМА/, чл. 46, ал. 1, т. 1 и ал. 2 от Закона за общинската собственост /ЗОС/, във връзка с чл. 37, ал. 1, т. 1 от Наредбата за условията и реда за управление и разпореждане с общински жилища /НУРУРОЖ/
Н А Р Е Ж Д А М :
Прекратявам наемните правоотношения, установени със Заповед за настаняване  № 2118/02.12.2020 г. на Кмета на Община Враца и сключения въз основа на нея договор за наем от 02.12.2020 г. с Д. Г. МАНЧЕВА,  с ЕГН: 970204**** за общинско жилище, находящо се в гр. Враца, ж.к. „С.” бл. ***, вх. *, ап. **, състоящо се от две стаи и кухня.
МОТИВИ: На наемателката е изпратено уведомление изх. № 9400-0-6524/17.05.2023 г. с обратна разписка, за наличие на непогасени задължения, представляващи: задължения за наем в размер на 550.00 лв., такса битови отпадъци (ТБО) в размер на 31.84 лв., питейна вода – 260.84 лв. и започване на административно производство по издаване на заповед за прекратяване на наемните правоотношения. Уведомлението е изпратено по пощата с обратна разписка и е получено лично от Д. Манчева.
След извършена справка по административен ред е установено, че към 13.03.2024г.  Д. Г. МАНЧЕВА има непогасени задължения, както следва:
· 660.00 лв. – представляващи наемните вноски за 6 месеца;
· 75.04 лв. – представляващи разходи за ТБО /такса битови отпадъци/ за 1 година;
· 245.02 лв. – представляващи направени разходи за питейна вода.

        С оглед изложеното до тук, всички натрупани задължения следва да бъдат заплатени в 14 (четиринадесет) - дневен срок от датата на получаване на настоящата заповед. 
Плащането може да се извърши в касата на Община Враца откъм входа на „Местни данъци и такси” или по банкова сметка на Община Враца в «ПЪРВА ИНВЕСТИЦИОННА БАНКА» АД - Враца:

1. IBAN: BG41FINV91508417551718 BIC: FINVBGSF, Вид плащане: 44 41 00  - наем;

2. IBAN: BG64FINV91503117551717 BIC: FINVBGSF - ТБО.

Разходите за питейна вода, ел. енергия и отопление следва да се заплатят на касите или по банкови сметки на съответните фирми – доставчици. 


Определям 14 (четиринадесет) - дневен срок от получаване на настоящата заповед, в който наемателят да освободи жилището доброволно, като изнесе всички свои вещи и предаде ключа от същото в стая 41, ет. 2, сградата на Община Враца - ул. „Стефанаки Савов“ № 6. 


В случай, че в указания срок общинското жилище не бъде освободено, да започне административно производство по издаване на заповед за принудително изземване на имота по реда чл. 65 от ЗОС, изпълнима със съдействието на органите на Районно управление „Полиция” – град Враца. 
Контрол по изпълнение на заповедта възлагам на Петя Велкова – Директор дирекция „Общинска собственост” и председател на Комисията по чл. 9 от НУРУРОЖ.

Настоящата заповед може да се обжалва чрез Кмета на Община Враца пред Административен съд – Враца, по реда на Административнопроцесуалния кодекс, в 14 /четиринадесет/ - дневен срок от съобщаването й.

Заповедта да се връчи на всички заинтересовани лица за сведение и изпълнение.

